钦定古今图书集成/理学汇编/学行典/第198卷 > 向叙
## 钦定古今图书集成/理学汇编/学行典/第198卷 > 向叙

按《宁波府志》：“向叙，字叔礼，慈谿人，献令七世孙。幼慧
而有高志，举动拟步古人。年十六，入府庠，文藻骤发，
而操履端谨，人益器之。嘉靖丙辰，海寇突入境，叙掖
母而逃。遇寇东溪，踣叙仆地，直前砍其母，叙急起，抱
母颈，疾呼曰：‘宁杀我，宁杀我’！贼舍其母，杀叙而去。巡
按御史上其事，诏旌其门。”